ROMÂNIA

MUNICIPIUL SATU MARE

PRIMARUL MUNICIPIULUI

SEDIU: P-ŢA 25 OCTOMBRIE, INTRAREA M

Nr. 4427/ 21.01.2021

Kereskényi Gábor, primar al Municipiului Satu Mare

 În temeiul prevederilor art 136 alin. (1) coroborate cu cele ale alin. (8) lit. „a” din O.U.G. nr. 57/2019 privind Codul administrative, îmi exprim inițiativa în promovarea unui proiect de hotărâre având ca obiect ‚‚aprobarea valorificării masei lemnoase fasonate, parte din producția anului 2020, provenită din fondul forestier proprietate publică a municipiului Satu Mare, administrată de Ocolul Silvic Satu Mare’’,

În susținerea căruia formulez prezentul

REFERAT DE APROBARE

 Luând în considerare cererea nr. 72/06.01.2021 a Ocolului Silvic Satu Mare, înregistrată sub nr. 1088/08.01.2021 la Primăria municipiului Satu Mare, prin care solicită aprobarea prețului masei lemnoase provenită din fondul forestier a municipiului Satu Mare,

 Având în vedere prevederile art. 1 lit. „q” coroborat cu art. 20 alin. (5) din HG nr. 715/2017 cu modificările şi completările ulterioare, potrivit căruia: “ Prețul de pornire la licitație/negociere pentru masa lemnoasă din fondul forestier proprietate publică a statului se aprobă de entitățile prevăzute la art. 10 alin. (1) iar pentru masa lemnoasă din fondul forestier proprietate publică a unei unități administrativ-teritoriale se aprobă de consiliul local al acesteia. Prețul de pornire se exprimă in lei/mc volum brut, fără TVA”,

 Ținând cont de dispozițiile art. 4 alin. (1) din același act normativ, potrivit căruia : “Hotărârea privind modul de valorificare a masei lemnoase din fondul forestier proprietate publică unei unități administrativ-teritoriale, ca «masă lemnoasă pe picior» sau ca «lemn fasonat» se ia in conformitate cu prevederile art. 6 alin. (2) de către consiliul local sau, după caz, de către consiliul de administrație al regiei publice locale, cu aprobarea consiliului local”,

 Supun aprobării Consiliului Local proiectul de hotărâre care are ca obiect ‚‚aprobarea valorificării masei lemnoase fasonate, parte din producția anului 2020, provenită din fondul forestier proprietate publică a municipiului Satu Mare, administrată de Ocolul Silvic Satu Mare’’.

PRIMAR

KERESKÉNYI GÁBOR

Z.D./MȘ/2ex.originale